Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény
Paragraph Index: 953

(6) bekezdése alapján a gyógyszertár a vényeket — a kábítószeres és pszichotrop anyagot tartalmazó gyógyszerre vonatkozó vények kivételével — 3 évig őrzi meg. A kábítószeres és pszichotróp anyagot tartalmazó gyógyszerre vonatkozó vényeket 5 évig kell megőrizni. A kötelező őrzési időt követően a vényeket meg kell semmisíteni. A törvény hatálybalépését követően tehát a gyógyszertárak a vényeket törvényi elrendelés alapján őrzik meg, de a vényadatok továbbítására és az egészségbiztosítási pénztár általi kezelésre továbbra sincs törvényi előírás. Amennyiben a vényellenőrzési rendszer keretében az egészségbiztosítási pénztár a betegenkénti gyógyszerfelhasználást is ellenőrizni kívánja, úgy ennek jogalapját törvényi szintű szabályozással szükséges megteremteni. Természetesen a szabályozásnak az adatkezelés egészére ki kell terjednie, és rendelkeznie kell az adatbiztonság feltételeinek megteremtéséről is. IV. Az alábbi ajánlást teszem: — Az egészségbiztosítási pénztár — törvényi felhatalmazás hiányában — a vényellenőrzési rendszer keretében csak olyan vényadatokat használhat, melyek nem alkalmasak a beteg azonosítására. — Az egészségbiztosítási pénztár szerveinél a vényellenőrzési rendszer keretében létrehozott adatbázisokban a vényadatok közül törölni kell a beteg azonosítására alkalmas adatokat. 1999/18/II. szám — A gyógyszertárak a vényadatokat az 1997. évi XLVII. törvény hatálybalépését követően is csak anonimizált, a beteg azonosítására alkalmatlan formában továbbíthatják az egészségbiztosítási pénztár részére. Budapest, 1997. december 9. Dr. Majtényi László (163/A/1996) * * * A Budapesti Rendőr-főkapitányság munkatársai által 1997 októberében a Fővárosi Nyírő Gyula Kórházban tartott házkutatások során a személyes adatokat tartalmazó dokumentumok lefoglalásának jogszerűségét vizsgáló adatvédelmi biztosi a j á n l á s I. Az adatvédelmi biztos irodájához 1997. október 14-én panasszal fordult dr. Funk Sándor főorvos, a Fővárosi Önkormányzat Nyírő Gyula Kórháza Addiktológiai Osztályának vezetője, aki panaszában előadta, hogy előző nap a Budapesti Rendőr-főkapitányság (BRFK) Szervezett Bűnözés Elleni Osztály Vegyes Bűncselekmények Alosztálya (SZBO VBA) munkatársai az osztályukról elvittek „kb. 100 oldalnyi olyan kinyomtatott listát, amelyen az osztályunkon kezelt betegek neve és születési éve szerepel”. A főorvos közölte, hogy ezt a számítógépes listát a viziteken használják, a lista 1200 beteg adatait tartalmazza, akiknek csak kis része drogbeteg, nagyobb részük alkoholista, vagy más pszichiátriai betegségben szenvedő személy. A beadványhoz mellékelt házkutatásról szóló rendőrségi jegyzőkönyv igazolja a panaszos állítását a beteglista elvitelével kapcsolatban, eszerint a rendőrség lefoglalta „az 1996. 01-től az osztályon fekvő, és bejáró betegek nyilvántartásáról szóló nyilvántartás ömlesztve” megjelölésű dokumentumokat. A beadvány alapján az addiktológiai osztályon kezelt betegek különleges adatait tartalmazó dokumentumok lefoglalásának jogszerűségével kapcsolatban vizsgálatot indítottam. II. Október 15-én levélben fordultam dr. Berta Attila budapesti

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes